**РЕПУБЛИКА СРПСКА**

**ОПШТИНА ХАН ПИЈЕСАК**

**СКУПШТИНА ОПШТИНЕ**

Број: 01-022-102/22

Дана: 12.09.2022. године

На основу члана 39. и 89. став (2) Закона о локалној самоуправи Републике Српске („Службени гласник Републике Српске“ број 97/16 и 36/19), члана 37. став (2) тачка 9. Статута општине Хан Пијесак („Службени гласник општине Хан Пијесак“ број 10/17), Скупштина општине Хан Пијесак на 14. редовној сједници одржаној дана 12.09.2022. године **д о н о с и :**

**О Д Л У К А**

**о измјенама и допунама Програма**

**подстицаја пољопривредне производње за 2022. годину**

**Члан 1.**

Овом Одлуком мијења се и допуњава Програм подстицаја пољопривредне производње за 2022. годину (Сл.гласник Општине Хан Пијеса број 14/21)- у даљем тексту: „Програм“, а на основу Одлуке о усвајању ребаланса буџета општине Хан Пијесак за 2022. годину („Службени гласник општине Хан Пијесак“, број 6/22) и остварене динамике у испати подстицаја у току 2022. године.

**Члан 2.**

У члану 1. Програма став 1. мијења се и гласи:

„Овим Програмом прописују се услови за расподјелу средстава за пољопривреду у износу 178.022,00 КМ, предвиђених *Ребалансом буџета* општине Хан Пијесак за 2022. годину на позицији 414141, које морају да испуњавају пољопривреднa газдинства да би остварили право на новчане подстицаје и друге видове помоћи.“

**Члан 3.**

У Члану 5. Програма, у ставу 1. додају се тачке 4. и 5. и гласе:

„4. Суфинансирање испоруке стеоних јуница на основу Споразума о суфинансирању, потписаног између Министарства пољопривреде, шумарства и водопривреде Републике Српске и Општине Хан Пијесак, број: 02-330-21/22 од 25.08.2022. године по Пројекту развоја сеоског предузетништва и пољопривреде (ИФАД) у износу од 10% од набавне вриједности 1 грла

5. Суфинансирање млијечних картона у износу од 30,00 КМ по једном млијечном картону“

У истом члану, став 2. мијења се и гласи:

„Укупан износ средстава за мјеру под редним бројем 1. износи 140.000,00 КМ, за мјеру под редним бројем 2. износи 4.000,00 КМ, за мјеру под редним бројем 3. износи 1.600,00 КМ, за мјеру под редним бројем 4. износи 12.760,00 КМ и за мјеру под редним бројем 5. износи 19.662,00 КМ.“

**Члан 4.**

Иза члана 8. програма додају се нови чланови 9. и 10.

„Члан 9.

Подстицајна средства за суфинансирање испоруке стеоних јуница из члана 5. став 1. тачка 4. остварују корисници – пољопривредни произвођачи са подручја општине Хан Пијесак, који су испунили критерије за додјелу стеоних јуница, а који су дефинисани у Прилогу 1. Споразума о суфинансирању, број: 02-330-21/22 од 25.08.2022. године.

За реализацију овог пројекта, средства се уплаћују на рачун Јединице за координацију пољопривредних пројеката (АПЦУ) при МПШВ.

Члан 10.

Подстицајна средства за суфинансирање млијечних картона из члана 5. став 1. тачка 5. остварују пољопривредни произвођачи са подручја општине Хан Пијесак, који су чланови регистрованих пољопривредних удружења са сједиштем у општини Хан Пијесак.

Средства се испаћују на основу захтјева пољопривредног удружења, а удружење сноси одговорност и води евиденцију о пољопривредним произвођачима који испуњавају услове за добијање финансијских средстава. Захтјеви се подносе на основу фактура за издате млијечне картоне од надлежне ветеринарске амбуланте.“

Досадашњи чланови од броја 9. па надаље помјерају се за два броја унапријед.

**Члан 5.**

За реализацију ове одлуке задужују се Начелник општине и Одјељење за управљање развојем, привреду, финансије и друштвене дјелатности.

**Члан 6.**

Ова Одлука ступа на снагу осмог дана од дана објављивања у „Службеном гласнику општине Хан Пијесак“.

ПРЕДСЈЕДНИЦА СКУПШТИНЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Кристина Стојановић, дипл.ек